Ehdotus neuvoston asetus tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta /* KOM/2004/0502 lopull. */





Ehdotus NEUVOSTON ASETUS tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta (komission esittämä) PERUSTELUT (1) Yhdistyneiden Kansakuntien turvallisuusneuvoston 22 päivänä toukokuuta 2003 antaman päätöslauselman 1483(2003) mukaan tiettyjä vapautuksia olisi myönnettävä Irakista saatavan maaöljyn, siitä saatavien tuotteiden ja maakaasun viennistä saataville tuloille ja Irakin kehitysrahastolle. Tämä päätöslauselman tavoite pantiin täytäntöön yhteisellä kannalla 2003/495/YUTP ja neuvoston asetuksella (EY) N:o 1210/2003. (2) Tuolloin tehtiin vain yksi poikkeus näihin vapautuksiin. Se koskee Irakin korvausvastuuta ekologisiin onnettomuuksiin liittyvistä vahingoista. Turvallisuusneuvosto antoi 8 päivänä kesäkuuta 2004 päätöslauselman 1546(2004), jonka mukaan vapautusten soveltaminen olisi lopetettava Irakin 30 päivän kesäkuuta 2004 jälkeen tekemien sopimusten velvoitteista johtuviin lainvoimaisiin tuomioihin. (3) Yhteistä kantaa 2003/495/YUTP muuttavan yhteisen kannan 2004/.../YUTP mukaisesti komissio aikoo muuttaa asetusta (EY) N:o 1210/2003 lisätäkseen siihen tämän Irakin uusia sopimusvelvoitteita koskevan poikkeuksen. Tästä johtuen riita-asioihin ja soveltamisen valvontaan liittyviin toimiin sovelletaan asetuksen mukaisia vapautuksia vain siinä määrin kuin toimien täytäntöönpano vaikuttaisi asetuksen 4 artiklan mukaisesti jäädytettyihin varoihin ja muihin taloudellisiin resursseihin. Ehdotus NEUVOSTON ASETUS tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 ja 301 artiklan, ottaa huomioon Irakia koskevaa yhteistä kantaan 2003/495/YUTP [1] muuttavan yhteisen kannan 2004/.../YUTP [2], [1] EUVL L 169, 8.7.2003, s. 72. [2] EUVL L ..., s. ... ottaa huomioon komission ehdotuksen [3], [3] EUVL C [...],[...], s. [...]. sekä katsoo seuraavaa: (1) YK:n turvallisuusneuvoston päätöslauselman 1483(2003) mukaisesti asetuksella (EY) N:o 1210/2003 [4] annetaan tietyille Irakin varoille ja hyödykkeille 31 joulukuuta 2007 asti sovellettavia, tiettyjä vapautuksia oikeudenkäyntimenettelyistä ja soveltamisen valvontaan liittyvistä toimenpiteistä. [4] EUVL L 169, 8.7.2003, s. 6, asetus sellaisena kuin se on viimeksi muutettuna komission asetuksella (EY) N:o 1086/2004 (EUVL L 207, 10.6.2004, s. 10). (2) YK:n turvallisuusneuvoston päätöslauselman 1546(2004) mukaisesti Irakin öljynvientiin ja Irakin kehitysrahastoon sovellettavia vapautuksia ei sovelleta Irakin 30 päivän kesäkuuta 2004 jälkeen tekemien sopimusten velvoitteista johtuviin lainvoimaisiin tuomioihin. Tähän sisältyy ajatus, että kyseiset vapautukset eivät estäisi oikeudenkäyntimenettelyjä päätymästä tällaisiin tuomioihin. (3) Yhteisellä kannalla 2004/.../YUTP muutetaan Irakia koskevaa yhteistä kantaa 2003/495/YUTP, jotta se olisi päätöslauselman 1546(2004) mukainen. (4) Asetusta (EY) N:o 1210/2003 olisi muutettava vastaavasti, ON ANTANUT TÄMÄN ASETUKSEN: 1 artikla Lisätään asetuksen (EY) N:o 1210/2003 10 artiklaan kohta seuraavasti: "3. Irakin, erityisesti mukaan luettuina Irakin väliaikaishallitus, Irakin keskuspankki ja Irakin kehitysrahasto, 30 päivän kesäkuuta 2004 jälkeen tekemien sopimusten velvoitteista johtuviin lainvoimaisiin tuomioihin ei sovelleta 1 kohtaa. Irakin kyseisen päivämäärän jälkeen tekemien sopimusten velvoitteista johtuvaan tuomioistuimen antamaan tai hallinnollisella menettelyllä tai välimiesmenettelyllä annettuun lainvoimaiseen tuomioon sovelletaan 1 kohtaa vain siinä määrin kuin tuomion täytäntöönpano vaikuttaisi 4 artiklan mukaisesti jäädytettyihin varoihin ja muihin taloudellisiin resursseihin.". 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä . Neuvoston puolesta Puheenjohtaja